กองทุน ฟินันซ่า สตาร์ ทริกเกอร์ 7 เข้าเป้า 7%
กองทุนเปิดฟินันซ่า สตาร์ ทริกเกอร์ 7&nbsp; เข้าเป้า 7 % ใน 6 เดือน คาดตลาดหุ้นปรับตัวขึ้นอีก จับจังหวะเล็งออกกองทาร์เก็ตฟันด์เอาใจลูกค้าอีกรอบ&nbsp;นายธีรพันธุ์&nbsp; จิตตาลาน&nbsp; กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน ฟินันซ่า จำกัด เผยกองทุนเปิดฟินันซ่า สตาร์ ทริกเกอร์ 7 ที่เพิ่งออกกองปลายเดือนกุมภาพันธ์เข้าเป้าในเวลาอันรวดเร็ว&nbsp; เราตั้งเป้า 7 % ใน 6 เดือน และทำได้ในเวลาเพียง 34 วันเท่านั้น เราจัดตั้งกองทุนวันที่ 1 มีนาคม และบริหารเข้าเป้าวันที่ 4 เมษายน 54&nbsp; คาดตลาดหุ้นน่าจะปรับตัวขึ้นอีก จับจังหวะเล็งออกกองทาร์เก็ตฟันด์เอาใจลูกค้าอีกรอบ
11 เม.ย. 2554

กองทุนเปิดฟินันซ่า สตาร์ ทริกเกอร์ 7  เข้าเป้า 7 % ใน 6 เดือน คาดตลาดหุ้นปรับตัวขึ้นอีก จับจังหวะเล็งออกกองทาร์เก็ตฟันด์เอาใจลูกค้าอีกรอบ นายธีรพันธุ์  จิตตาลาน  กรรมการบริหารและประธานเจ้าหน้าที่บริหาร บริษัทหลักทรัพย์จัดการกองทุน ฟินันซ่า จำกัด เผยกองทุนเปิดฟินันซ่า สตาร์ ทริกเกอร์ 7 ที่เพิ่งออกกองปลายเดือนกุมภาพันธ์เข้าเป้าในเวลาอันรวดเร็ว  เราตั้งเป้า 7 % ใน 6 เดือน และทำได้ในเวลาเพียง 34 วันเท่านั้น เราจัดตั้งกองทุนวันที่ 1 มีนาคม และบริหารเข้าเป้าวันที่ 4 เมษายน 54  คาดตลาดหุ้นน่าจะปรับตัวขึ้นอีก จับจังหวะเล็งออกกองทาร์เก็ตฟันด์เอาใจลูกค้าอีกรอบ
ผลการดำเนินงานแสดงให้เห็นถึงความโดดเด่นในการทำงาน ก่อนหน้านี้ทางฟินันซ่าก็เคยออกกองทริกเกอร์ “ฟินันซ่า สตาร์ ทริกเกอร์ 5” (โดยตั้งเป้า 5% ใน 3 เดือน) เมื่อปลายปี 53 และสามารถบริหารให้บรรลุเป้าหมายได้ในเวลาเพียง 25 วัน ด้วยประสบการณ์และการวิเคราะห์ข้อมูลที่เจาะลึก ทำให้เราบริหารกองทุนได้อย่างมีประสิทธิภาพ  สำหรับกองทุนเปิดฟินันซ่า สตาร์ ทริกเกอร์ 7 เราคาดว่าจะสามารถทำการโอนเงินให้ทางลูกค้าได้ประมาณวันที่ 11 เมษายนนี้  และคาดว่าจะมีลูกค้าจำนวนมากเรียกร้องให้ออกกองทุนแบบนี้อีกเรื่อย ๆ ซึ่งทางฟินันซ่าเองก็จะพิจารณาถึงความเหมาะสมของระยะเวลาในการออกกองทุนกำหนดเป้าหมายเพราะว่าต้องดูจังหวะของตลาดหุ้นเพื่อให้ลูกค้าได้รับผลประโยชน์สูงสุด  เราคาดหวังว่าจะมีลูกค้าเพิ่มขึ้นสำหรับกองทุนแบบนี้ถ้าเราสามารถทำผลงานให้เป็นที่น่าพึงพอใจอย่างต่อเนื่อง  เนื่องจากปัจจุบันโดยเปรียบเทียบแล้วลูกค้าที่ลงทุนในตราสารทุนมีจำนวนน้อยกว่าลูกค้าที่ลงทุนในตราสารหนี้  ส่วนหนึ่งอาจเป็นเพราะว่าลูกค้าต้องการลงทุนในกองทุนที่มีความเสี่ยงต่ำเนื่องจากยังมีความเข้าใจในการลงทุนในตลาดเงินน้อยและตลาดทุนไทยยังไม่เติบโตเต็มที่ดังจะเห็นได้จากการที่ลูกค้าเพียงเริ่มทยอยกระจายความเสี่ยงจากเงินฝากธนาคารเข้ามาในส่วนของกองทุนตราสารหนี้นั่นเอง
สำหรับผลตอบแทนเราจะทำการโอนเงินอัตโนมัติเข้าไปที่กองทุนฟินันซ่าเพิ่มพูนทรัพย์ (FAM VF) ซึ่งเป็นกองทุนตลาดเงินที่บริษัทเปิดเมื่อปีที่ผ่านมา  โดยกองทุนจะลงทุนในเงินฝาก ตราสารหนี้ภาครัฐ ตราสารหนี้ภาคสถาบันการเงินในประเทศ ที่มีกำหนดการชำระคืนเมื่อทวงถาม หรือมีอายุสัญญา หรือจะครบกำหนดชำระคืนไม่เกิน 1 ปี ให้ผลตอบแทนมากกว่าเงินฝากออมทรัพย์  ไม่เสียภาษี  และมีสภาพคล่องสูงซึ่งถือว่าเป็นกองทุนที่โดดเด่นอีกกองทุนหนึ่งของทางฟินันซ่า  และในภาวะที่ดอกเบี้ยอยู่ในช่วงขาขึ้นเราแนะนำว่ากองทุนนี้จะเป็นกองทุนที่น่าสนใจอย่างมากสำหรับนักลงทุนทุกคน